Hlina, Alojz, poslanec NR SR (2014-10-31):
Vážená pani predsedajúca, kolegyne, kolegovia, toto nie je moc moja téma, ale čo by som nevystúpil, dobre, pán kolega. (Smiech v sále.) Nenechám vám ju, dobre? Prosím vás pekne, keď budete niekde rozmýšľať, nemusíte ani na West Point chodiť, ani neviem, ani na Vojenskú akadémiu do Mikuláša, že kde chcete uvariť konflikt, hej. Že tak v Dánsku by ste neuvarili konflikt, hej. Všimnite si, teraz bolo referendum Škótsko verzus Anglicko, jediné, čo sa stalo, sa opili, niekde na námestí sa pobili, hej. Dokopy sa nič nestalo. Prečo? Preto, že majú silnú občiansku spoločnosť, majú buffer, majú nárazník, to znamená, tá stredná vrstva, tá občianska spoločnosť absorbuje tie nárazy, absorbuje tie excesy, proste vyrovnáva sa s tým, tam sa konflikt urobiť v zásade nedá. Kde urobíte konflikt, alebo kde sa dá urobiť konflikt, je trebárs krajina ako Ukrajina. V Ukrajine je v zásade mimoriadne jednoduché urobiť konflikt, lebo máte splnené podmienky: krajina je rozdelená medzi pár ľudí, oligarchické skupiny, ktorým stačí, keď sa pri jednom stole rozhádajú. Stretnú sa pri jednom stole a pri tom stole sa rozhádajú, už máte. Majú tenziu, majú národnostnú tenziu, majú tam problém proste rusko-ukrajinský. Ideálna krajina na konflikt. Aj sa presne stalo, len problém je v tom, že 80, alebo neviem koľko je Ukrajincov, 80 mil. ľudí sa stalo rukojemníkmi toho konfliktu. A na mňa nech sa nikto nehnevá a to, á, trebárs sa aj hnevá, ale robiť to budem, ja budem upozorňovať na to, aby sme sa my nestali krajinou, kde sa dá urobiť konflikt. Mňa naozaj vyrušuje hrubým spôsobom tá oligarchizácia krajiny, lebo sekundárnym dôsledkom oligarchizácie krajiny je to, že bude stačiť, keď sa pri jednom stole rozhádajú chlapci. Bude to úplne stačiť, že sa niekde stretnú, zle sa najedia a rozhádajú sa a my sa staneme rukojemníkmi. Čo sa týka tenzie, neni problém. My máme dokonca dve. My máme určitú tenziu medzi, slovensko-maďarskú tenziu a robí sa nám ďalšia tenzia, je majorita verzus minorita, v tomto štádiu ešte stále rómska. To znamená, úplne, my sme úplne ideálna krajina na to, aby sme sa stali proste horúcim zemiakom. A potom je zodpovednosťou tej-ktorej krajiny, tých-ktorých zastupiteľov, aby robili tak, aby sa to tak nestalo, resp. takých nešťastníkov, ktorí budú tomu priamo napomáhať. A to ma napríklad, kolegovia, mrzí tuná, že vás nevyrušuje tá oligarchizácia, lebo tá je prvotným predpokladom na to, že skôr či neskôr tu ten problém bude. Keď už všetko kúpia, keď už sa všetko rozdelí, keď zdecimujete strednú vrstvu, keď ju sparalyzujete, keď nebude existovať, budú existovať len úplne hore v nebi a potom tuná na zemi plevel ako takýto, tak nebude mať kto absorbovať tie problémy. Nebude. No tak potom si niektorí, niektorí sa z toho neboja, samozrejme, však vzlietnu z vrtuľníka, odídu a nechajú to tu. Treba na to upozorňovať. Treba na to upozorňovať, je to naozaj takto. A práve preto, pre tieto, by som povedal, ja sa na Kissingera nehrám, ale pre, to sú také, by som povedal, fakt, že na úrovni, nemusíte na akadémiu chodiť, základného, by som povedal, sedliackeho rozumu, tak vyhodnocujete ako riziká, ktoré tu sú. A povedzme si pravdu, to riziko tu je. Je a bude. Prosím vás pekne, ja na úvod poviem, že zaznelo tu nie raz, nie dvakrát, Orbán sen, Orbán tam. Pokiaľ ja viem, tak Orbán nevyhral vojenským prevratom, hej, tak vtedy by sme mohli. Čiže ja mám rešpekt, proste Orbán vyhral vo voľbách a náš dešpekt je vlastne potretím rešpektu kvôli Maďarom v Maďarsku. Hej, a ja jeho rešpektujem, že si zvolili Orbána, majú ho. Dosahuje to, čo dosahuje, čiže ja, z mojich úst budem veľmi opatrne voliť formulácie. Čiže, lebo tým sekundárne urážate vôľu tých ľudí, ktorí ho zvolili. Treba však povedať, že, a to si môžme dovoliť, že niektoré kroky sú pre ich vnútornú situáciu, zdá sa, že očarenie končí, hej, aj aktuálnymi situáciami teraz v Maďarsku, ale to, čo sa nás priamo dotýka, tak to máme právo komentovať a prijímať k tomu zodpovedné stanoviská a zodpovedné reakcie. A ja si dovolím tvrdiť, že to je úplne v poriadku. To je úplne v poriadku. Ak, viete, varíte žabu a uvaríte žabu tak, že najskôr, myslím, že to bol preukaz zahraničného Maďara, tam, myslím, neviem, prípadne ma opravte, bolo to už dávnejšie, tam sú, myslím, desaťtisíce, ak nie stotisíc ľudí ho dostalo, ten preukaz zahraničného Maďara, že a ja, viete, sa nebudem púšťať do tých vôd, kde sa môžte zamotať, že pocitovú záležitosť. V poriadku, je úplne v poriadku. Ale prečo nestačil preukaz zahraničného Maďara? Prečo bolo potrebné dať aj pas? Lebo pas je naozaj podľa mňa, to je statusová, úplne iná záležitosť, hej. Čiže v tomto, že my sme zareagovali, ako sme zareagovali, vážení, ak by niekoho zaujímalo moje stanovisko, zareagovali sme úplne v poriadku. Naším protiopatrením v tom, že, a vyzerá, že je to aj funkčné, vyzerá, že to je aj funkčné, tak to je, že to nie je. Lebo viete, prísne vzaté, ale hovorím, nechcem sa do toho púšťať, že to pocitové, že niekto chce byť, iba preukaz zahraničného Maďara a má, môže byť aj preukaz, neviem, slovenského Maďara, alebo... Ale niekto chce byť občanom Maďarska, to je statusovo úplne iné. Ja nechcem hovoriť, že čo sa môže stať. Viete, potom sa zvyknú chrániť tí občania v iných krajinách, to znova zvykne byť tak akože, a vtedy sa dokonca dá nájsť opora možno aj v nejakých iných dokumentoch, ktoré umožnia chrániť svojich, alebo to niekto bude vedieť odkomunikovať. Do tohto veľmi opatrne s týmto, hej. Ak niekto cíti tú potrebu byť Maďarom takým spôsobom, že chce mať aj maďarský pas, tak potom nie celkom mi sedí to, pán kolega, čo ste hovorili, že sa to boja. Lebo ja keby som chcel byť Maďarom s tým, že som mal maďarský pas, ja som Maďar, mám aj maďarský pas a som tu, viete. Tak potom je to, potom možno slabé v niečom inom, hej. Ale keď vy vyjadrujete, jedným dychom dodávate princíp absolútnej lojality a neviem čoho všetkého. Viete, predstavujete sa tu a postavujeme to na, kolega sa chytil, samozrejme, až žasnem v jeho naivite, v propagande storočnej babky, hej, ktorá, proste jej bol odobratý pas. A naozaj, skutočne ja tam som niekde čítal, a možno ten obraz sa dá nájsť, to je podľa mňa propaganda vekov, ktoré už si ešte mnohí pamätajú, nie osobne, ale však ešte sa o tom dosť hovorí a už sa to aj vracia, že viedol tú pani storočnú cez davy jasajúcich a spolucítiacich občanov Orbán a aby teda dokázal, že aká krivda sa stala. No to je propaganda naozaj obludná, hej, ale už aj v tých 64 alebo koľko ich je, ja verím, že tam je možno aj nejaký urastený mladík ako vy trebárs a má potetované rameno šípovými krížmi. (Reakcia navrhovateľa.) Ja neviem, ja som ho v sprche nevidel. Ale, viete, tento príbeh sa nepredstaví, lebo tento príbeh nesedí. Viete, to je presne to, že tento príbeh sa nepredstaví, lebo neni tak dojímavý, neni tak filmový, nedá sa tak atraktívne odkomunikovať, ale ten príbeh je pre nás reálnejší. A je pre nás, a nech sa nám, preboha, nikto nečuduje, pre nás predstavuje bezpečnostné riziko. Naozaj predstavuje. No však čo? Povedzme normálne. Predstavuje pre nás bezpečnostné riziko. Prosím vás pekne, keby sme chceli byť v tomto korektní, otvorení, ja som jeden z posledných, ak nie posledný, ktorý by hovoril, že máme brať občianske niekomu, komu už sa podarilo získať americké alebo ja neviem aké, anglické. Úplne v poriadku, tam sa môžme možno vrátiť k tomu, čo... Ale my by sme mali mať, ale ja neviem, či sa to dá, prípadne vy ako právnik ma, pán predkladateľ, opravte. Tak to uchopme tak, že nepáchajme krivdu ľuďom, ktorí získajú anglické, ale vyhraďme si režim pre krajiny, s ktorými máme spoločnú hranicu. Ja si myslím, že... (Reakcia navrhovateľa.) No vidíte, presne to som čakal, že poviete, diskriminácia. Tak potom, žiaľbohu, budeme musieť, viete, to je presne, že ako korektne, ako čestne to uchopiť. Lebo ja viem, že s vami sa pravdepodobne nezhodnem na tom, že to pre nás predstavuje bezpečnostné riziko, ale ja si myslím, že s niekým iným sa dá zhodnúť, ale nemusí to byť Slota. To môžu byť aj analytici, úplne, by som povedal, štandardní, ktorí povedia, áno, môže to predstavovať pre vás bezpečnostné riziko, vaše opatrenie je v zásade v poriadku. Pravdou je, že postihne aj takto. Takže ak to nevieme uchopiť tak, že zmeníme ten zákon, že sa to vráti do pôvodného stavu a pre krajiny, s ktorými máme spoločnú hranicu, sa upraví špeciálny režim, keď to takto nevieme, to by bolo podľa mňa riešením, tak potom hľadajme nejaké iné riešenia, ale, ale... Alebo počkajme. Aj to môže byť riešením. Počkajme, očarenie mocou, očarenie, to, čo teraz prebieha u našich susedov, možno prejde, možno tam zmenia zákony. Zistia, že im spôsobujú komplikácie a potom sa to tak samo vývojovo organicky upraví, hej. Zatiaľ je to úplne, úplne v poriadku. K tomu, viete, tam sú aj niektoré nastavenia, ktoré pri tom prijatí toho preukazu zahraničného Maďara sa vynechali Rakúšania. Toto tiež ma tak zaujíma, že ten postup, že zvykne byť takýto, hej. To, že podľa mňa, ak neviete, tak vám poviem, Maďarsko má špeciálnu politiku z pohľadu prideľovania občianstva. Je napríklad aj z pohľadu Číňanov, hej, že vlastne oni prideľujú, niekto to vyhodnocuje, že to je v poriadku, niekto to vyhodnocuje, myslím, že tam platí, že keď donesie stotisíc euro, tak okamžite získa. Proste jedny z najjednoduchších, jedny z najjednoduchších podmienok na prijatie občianstva je v Maďarsku. Myslím, že je to limitované touto sumou. Podľa mňa, nech si zváži samotná ich krajina, však vedia, že či je to v poriadku, či nie je, či čo s tým. Keby možno chceli byť korektní, tak povedia, však ani stotisíc euro netreba, však len stačí, že prídete, hej. Viete, že to je, už sa možno, už sa možno zamotávam. Je to, pán kolega, prepáčte, ja viem, že som si nepomohol, ale mojou úlohou neni si pomáhať. Mojou úlohou je, aspoň ja tak vnútorne cítim, napriek nejakej politickej vôli a aj propagande určitej upozorniť na tie riziká. A naozaj, a podľa mňa aj vy to viete, hej, aj vy to viete, že ten návrh o prideľovaní toho občianstva bol účelový, predstavoval niečo, čo niektoré krajiny, naša krajina správne vyhodnotila ako bezpečnostné riziko, zatiaľ to platí. Poviem pravdu, že ja kvôli tomu, že by som nespával, naozaj, nie, kľudne spím, aj keď to tak je. Ďakujem zatiaľ.